Zdravo, ja sam Courtney iz službe "WomenLivingWell.org" koja je dom za Dobro Jutro Djevojke. Mi čitamo Bibliju, od korica do korica.

Ovaj tjedan smo završile 3. tjedan u našem proučavanju knjige o Ruti.

Ako si gledala video od prošlog tjedna, možda se sjećaš da sam te izazvala da izađeš iz svoje ugodne zone. Izazvala sam te da ti bude neudobno, da ostaneš u Božjoj volji.

Danas želim govoriti o pronalaženju utjehe, jer svaka od nas prolazi kroz teške periode u životu, gdje nam je potrebna Božja utjeha, gdje nam je potrebna utjeha drugih.

U Ivanu 14, Isus je znao da ćemo prolaziti kroz teškoće i rekao je kada odem, poslat ću vam Utješitelja.

Ime tog utješitelja je Duh sveti.

Bog nas tješi Duhom Svetim, ali koristi i druge.

Želim pročitati iz 2.Korinćana 1,3-4:

*Blagoslovljen neka je Bog, Otac našega Gospodina Isusa Krista, Otac milosrđa i Bog svake* ***utjehe****, koji nas* ***tješi*** *u svakoj našoj nevolji da i mi one koji su u svakoj nevolji možemo* ***tješiti*** *onom* ***utjehom*** *kojom nas same* ***tješi*** *Bog.*

Vidimo ovdje da je naš Bog onaj koji nas želi utješiti i želi da mi tješimo druge.

Jedini način na koji možemo utješiti druge je taj da budemo ranjive dok mi prolazimo nešto, sa borbama sa kojima se suočavamo.

Jer, ako izgledamo kao one koje imaju savršen život i ne trebamo baš Boga, tada one koje su u borbama neće doći k nama po utjehu. Zato moramo biti otvorene sa našim bolima i tugama.

Tada možemo reći: bila sam tu, daj da te zagrlim. tada možemo utješiti druge.

Ovo nas dovodi do knjige o Ruti, do 2. poglavlja.

Pojavljuje se novi momak na sceni. Njegovo je ime Boaz.

U 2. poglavlju Rute piše da je on snažan čovjek, da je vrijedan. Ne kao Rutin prvi muž.  
Muževi Rute i Orpe imali su imena koja znače slabić i bolest. Boaz je potpuno drugačiji.

U knjizi o Ruti, 2,13, nakon što je Ruta srela Boaza, ona kaže: *"ti si me utješio"*.

Zato danas želim pogledati što je to Boaz učinio da bi utješio Rutu.

Vidiš, Ruta je prošla kroz toliko toga... bila je gladna i siromašna... i u novom gradu... izgubila je muža, bila je bez djece... a opet, nastavila je slijediti Boga.

Boaz je slika Boga u ovoj priči.

Zato želimo pogledati kako ju je on utješio... Tu je 5 načina.

1. način je u 5. stihu. On kaže: *"Čija je ono djevojka?"*

On se raspituje o njoj kod svojih radnika. Znači da ju je primjetio!

Jedno od hebrejskih imena za Boga, u starom zavjetu, je El Roi, što znači da je On Bog koji vidi.

Zar te ne tješi to da te Bog vidi?

On zna kroz što sve prolaziš, da nisi sama.

Na isti način je to što je i Boaz uradio. On vidi Rutu. I ona neće biti sama, jer će on providjeti za nju.

To je način na koji mi možemo utješiti druge. Trebali bi primjetiti kada nekoga boli, kada je u potrebi, a mi smo ta osoba koja može utješiti.

2. način je da joj je dao zajednicu. Vidimo to u 8. stihu kada kaže: *"Ne čuješ li kćeri moja? Nemoj ići pabirčiti u drugo polje i ne odlazi odavde, nego budi stalno uz moje sluškinje."*

On kaže: tu su mlade žene koje rade za mene, ne moraš biti sama u polju. Dođi, budi dio naše zjednice, tu gdje si sigurna, ne moraš biti sama.

Znaš, Bog nam je dao zajednicu gdje ne moramo biti same. Zove se crkva. To je mjesto gdje On želi da dođemo i nađemo sigurnost među njegovim ljudima. I mi bi trebale pozvati druge u našu zajednicu.

Sljedeće (3. način) što je Boaz napravio,piše u 9. stihu: *"... nisam li naredio momcima da te ne diraju?"*

Znači, on je štiti.

On zna da je ona ranjiva, da je sama žena (bez muža), i da oni mogu biti u kušnji da je iskoriste. Zato kaže: rekao sam im da te ne diraju!

Znaš, na isti način sve što dolazi u našem životu prvo treba proći kroz Božje ruke.

On nas štiti! Ništa ne može prvo doći do nas što On nije dozvolio. Ako je nešto dozvolio, onda ima svoju svrhu.

Ali, Bog nas čuva.

Mislim da sa ove strane neba nikada nećemo znati sve one načine na koje nas je Bog zaštitio.

Tako i mi moramo zaštiti ranjive na isti način. Moramo paziti na njih i štititi ih.

Idući način/4./ na koji Boaz tješi Rutu... on je tako darežljiv...

U 9. stihu Boaz joj kaže da može ići do posuda sa vodom i piti ono što su mladići zahvatili/izvukli. On joj kaže: idi i pij što su moji ljudi piju. Slobodno uzmi vodu.

Po zakonu, Boaz je trebao samo dozvoliti siromašnima da pabirče po rubovima polja.

Ali, ovdje vidimo kako ide daleko iznad onoga što se traži od njega.

To je ono kako prava darežljivost izgleda. Kada idemo daleko iznad onoga što se od nas traži da bismo pokazale ljubav.

Na ovaj način on je tješi jer ide daleko iznad onog što bi mogao učiniti.

Moram reći ovo: Bog je otišao daleko iznad u mom životu sa Njegovom velikodušnošću.

On očekuje od nas da se ponašamo isto, da budemo velikodušni u Božjoj obitelji, da skrbimo jedna za drugu i volimo jedna drugu i da tješimo jedna drugu. Čak i onda kada se ne radi o novcu, da budemo velikodušne jedna prema drugoj sa zagrljajima, riječima ohrabrenja i pažnje, da imamo uho koje sluša i čuje.

Dakle, Boaz je velikodušan.

Na kraju (5. način) ono što volim je da joj govori riječi potvrde. On je ohrabruje, jer joj u 11. i 12. stihu kaže: *"Dobro sam obaviješten o svemu što si svojoj svekrvi učinila nakon smrti svog muža i kako si napustila svog oca i svoju majku i svoj rodni kraj i došla k narodu koji do sada nisi poznavala. Neka ti Gospodin uzvrati za tvoje djelo."*

On prepoznaje i kaže: vidim sve to kroz što si prošla i nadam se da će te Bog blagosloviti.

Tako je važno nekome tko se nalazi usred teškoća da čuje ohrabrenje... jer ponekad mi smo... potpuno zbunjeni, možda sam u grijehu, možda sam učinila nešto krivo...

Ne. Ruta nije bila u grijehu, nije bila zbunjena, nije učinila ništa krivo.

Ona je bila usred teškog razdoblja. On joj je potvrdio i rekao: vidim da si vjerna, neka te Bog blagoslovi.

Na isti taj način mi trebamo biti podrška drugima i ohrabriti ih da nastave dalje.

Vidimo da je Ruta uz Boaza našla prijateljice i bila je opskrbljena i zaštićena, opskrbljena hranom i vodom. On je tu za nju na utješan način.

To je ono što bi ljudi trebali naći kada uđu u našu crkvu. Trebaju naći utjehu i opskrbu i zaštitu i ljubaznost.

Jesi li ti danas ranjena?

Vidimo ovdje još jednu stvar koju želim naglasiti...

Boaz je prepoznao da je ona našla utočište pod krilima svemogućeg Boga.

Ako si danas ranjena dođi pod krilo Svemogućeg Boga.

Kao što mama ptica stavlja svoje ptiće pod krilo, na isti način Bog nas želi zaštititi i skrbiti za nas. Ostani pod tim kišobranom zaštite.

Ostani uz Njega, budi u Božjoj Riječi, u molitvi i doživjet ćeš utjehu koja dolazi od Duha Svetoga i onda ćeš biti u stanju utješiti druge utjehom koju je tebi dao Bog.

Molim se da nađeš utjehu u Božjoj Riječi. Ostani blizu Njega.

Nastavi hodati sa Kraljem!